Kikerics túra a Szársomlyón
2023-01-21 10:00 - 13:00 UTC | Nagyharsányi Szoborpark, Nagyharsány és Villány között, a főútról északi irányban letérve, Nagyharsány, Baranya, 7822, Magyarország
Most természetjárásra invitáljuk Önöket, méghozzá Szársomlyóra!
A Duna-Dráva Nemzeti Park Igazgatóság szakvezetéses túrát hirdet a fokozottan védett kikerics egyetlen – Magyarország területén – természetes körülmények között megtalálható élőhelyére, e mellett további érdekes információkat tudhatnak meg a Villányi-hegység ikonikus helyszínéről.
A túra résztvevőinek száma korlátozott, ezért előzetes bejelentkezés szükséges! A program a DDNP „Téli túrák nemzeti parkjainkban” programsorozat részeként valósul meg.
Térkép
Útvonalterv
Bővebb információk

Pincéről Picére - Variációk Vincére!
2023-01-21 10:00 - 18:00 | Villány, Rendezvénytér, Ady Endre fasor, Villány, Baranya, 7773, Magyarország
A Villány-Siklósi Borút Egyesület szervezésében 2023. január 21-én egy 3 lehetséges útvonalat felölelő villányi bortúrára invitáljuk Önöket. Amennyiben Harkányban töltik szabadidejüket, ne hagyják ki ezt az ígéretesnek tűnő progrmlehetőséget Villányban!
1. útvonal lehetőség: Mokos Picészet – Blum Pince – Jackfall Bormanufaktúra
2. útvonal lehetőség: Kalmár Pince – Vylyan Szőlőbirtok és Pincészet – Blum Pince
3. útvonal lehetőség: Joó Tamás Pincészete – Vylyan Szőlőbirtok és Pincészet – Koch Csaba Vinari Pincészet
Az első állomások 11:45 – 13:30, a második állomások 14:00 – 16:00, a harmadik állomások 16:30 – 18:00 között látogathatók.
Részletek a Villányi Borvidék Facebook oldalán, valamint weboldalán találhatók.
Villányi bortúra Vince-napon, plakát az 1. bortúra állomásaival
Villányi bortúra Vince-napon, plakát a 2. bortúra állomásaival
Villányi bortúra Vince-napon, plakát a 3. bortúra állomásaival

Ormánsági Fehérhurka Napja és Pálinkaverseny
2023-02-11 07:00 - 16:00 | Sellye, Kistermelői Piac, Bodonyi u., Sellye, Baranya, 7960, Magyarország
Amennyiben Harkányban jár 2023. 02. 11-én és a hagyományos Ormánsági sertés kolbászok – hurkák vagy pálinkák rajongója, esetleg szeretné megismerni a vidék gasztró hagyományait, úgy egy remek programlehetőséget ajánlunk Önnek Sellyén, ahol most egy vérbeli, falusias hangulatú disznótor részese lehet!
13. alkalommal rendezi meg a város az Ormánsági Fehérhurka Napját, ahol ismét megmérettetheti magát minden hurkát és kolbászt készítő versenyző. A jelentkezők számára a feldolgozott sertésekből 10 kg készétel elkészítése a feladat, zsűrizést követően pedig a nap folyamán kihirdetik a verseny helyezettjeit is. A programmal párhuzamosan a 9. alkalommal meghirdetett Pálinkaverseny eredményhirdetése szintén ezen a napon történik, helyszín a Kistermelői Piac.

Kézműves sörök
Kürtőskalács
Édességek
Fehérhurka, kolbász, füstöltáru
Kézműves termékek

A zenei aláfestést a Forte Brass Band biztosítja.
XIII. Ormánsági Fehérhurka Napja

IX: Ormánsági Pálinkaverseny

Medve-nap a Pécsi Állatkertben!
2023-02-12 09:30 - 15:00 | Pécsi Állatkert, Ángyán János u. 1., Pécs, Baranya, 7635, Magyarország
Figyelem: az eseményt a kedvezőtlen időjárás miatt február 12-én tartják meg!
Vajon mi lehet a véleménye Nikolájnak, az állatkert barnamedvéjének a jelenlegi időjárásról?
A gyertyaszentelés keresztény hagyománya mellett egy másik népi szokás is kapcsolódik február elejéhez (egészen pontosan 2. napjához): amennyiben a medve felkel téli álmából, majd kijön a barlangjából és meglátja a saját árnyékát a ragyogó napsütésben, akkor bizony úgy megijed tőle, hogy visszafut a barlangba és alszik tovább, az időjárás pedig hideg lesz. Ellenben ha hó van vagy szél, a medve nem fél, tehát már nem tart sokáig a tél! 🙂
Lássuk a medvét – mindezt most személyesen és szó szerint is megteheti a Pécsi Állatkertben február 4-én, szombaton!
Medve jelmezben vagy álarcban érkezőknek kedvezményes belépő vásárlási lehetőség!
Lássuk a medvét, Nikolájt – a Pécsi Állatkertben 2023-ban

Valentin-napi koncert Frank Sinatra és swing slágerekkel Pécsett
2023-02-14 19:00 | Kodály Központ, Pécs, Breuer Marcell sétány 4., Pécs, Baranya, 7622, Magyarország
Egy kis swing!
Ez egy egészen kiváló programlehetőség Valentin-napra, legyen Ön akár Pécs környéki, akár vendégünk ebben az időszakban: a Pannon Filharmonikusok meglepetésekkel tarkított koncertestet ad az egymást és a swinget, illetve Frank Sinatrát kedvelők számára 2023 február 14-én.
Igazi klasszikusokat vonultat fel a Kodály Központ, megszólal majd többek között a Fly Me To The Moon, a New York, New York, a Strangers In The Night és még sok más hatalmas Frank Sinatra sláger is, nem beszélve Henry Mancini Moon River-éről vagy a Feeling Good-ról, melyet leginkább az új generációt képviselő Micael Bublétól vagy a régebbiek előadásában Nina Simone-tól ismerhettünk meg.
Alpár Balázs: Frank Sinatra – Medley
Sammy Cahn–Jule Styne: Let it snow
Johnny Mercer–Henry Mancini: Days Of Wine And Roses
Henry Mancini–Johnny Mercer: Moon River
Bob Hilliard–Richard Miles: The Coffee Song
Bert Kaempfert–Charles Singleton–Eddie Snyder: Strangers In The Night
Seymour Simon–Gerald Marks: All of Me
Joseph Kosma–Jacques Prévert–Johnny Mercer: Autumn Leaves
Charles Trenet–Albert Lasry–Jack Lawrence: Beyond The Sea
Arthur Hamilton: Cry Me A River
Leslie Bricusse–Anthony Newley: Feeling Good
Bart Howard: Fly Me To The Moon
Richard Rodgers–Lorenz Hart: Have You Met Miss Jones?
Sigmund Romberg–Oscar Hammerstein: Lover, Come Back To Me
Kurt Weill–Bertolt Brecht: Mack The Knife
Richard Rodgers–Lorenz Hart: My Funny Valentine
Jacques Revaux–Claude Francois–Gilles Thibault–Paul Anka: My Way
John Kander–Fred Ebb: New York, New York
Clarence Carson Parks: Somethin’ Stupid
Jerome Kern–Dorothy Fields: The Way You Look Tonight
Előadók:
Veres Mónika Nika – ének
Magyar Bálint – ének
Farkas Gábriel – ének
Bősze Ádám – műsorvezető
Vass András – hangszerelés
Vezényel: Illényi Péter

Fotózás, koktélparti és nyereményeső is várható az est során.

Bővebben

Mohácsi busójárás
2023-02-16 - 2023-02-21 | Mohács, Főtér, Mohács, Baranya, 7700, Magyarország
A sokác tradíció folytatódik!
Télbúcsúztatás és a monda szerinti törökűzés Farsang vasárnapjától húshagyó keddig egy több napos karneváli program részeként, aminek Önök is részesei lehetek, ha Mohács városába látogatnak. De azért biztos, ami biztos, az esemény előtt szállodánkban egy pihentető wellness-élményben is részük lehet. 🙂
A busójáráson többek között partra szállás, felvonulás, sőt koporsó égetés is várható a város főterén meggyújtott máglya segedelmével.

Hétvégi programok a Siklósi Várban
2023-02-17 - 2023-02-19 | Siklósi Vár, Vajda János tér 8., Siklós, Baranya, 7800, Magyarország
A várkapitány szerencsére komolyan veszi a dolgát! 🙂
Ezen a februári hétvégén a normál árú belépők megvásárlásával több extra programlehetőséget is nyújt a Siklósi vár:
2023.02.17. /péntek/
11:00 Ingyenes tárlatvezetés
2023.02.18. /szombat/
10:30 Ingyenes tárlatvezetés
11:30 Fegyverek a Középkorban
12:00 Díszlövés
12:30 Igazán sötét középkor
2023.02.19. /vasárnap/
10:30 Ingyenes tárlatvezetés
11:00 Vásári komédia
12:00 Díszlövés
Siklósi Vár programjai 2023.02.17. – 2023.02.19.

Téltemető Harkányban
2023-02-17 17:00 - 19:00 | Harkány, Művelődési Ház előtti tér, Kossuth Lajos utca 2., Harkány, 7815
Amennyiben épp Harkányban jár 2023. február 17-én délután és kedvet tart egy szép télbúcsúztató előadás megtekintésére, kérjük látogassa meg a Téltemető rendezvényt, amelyen a lelkes harkányi óvodások műsora mellett máglyagyújtás és további zenés – táncos programok is helyet kapnak.

Harka Dalkör, Harka Táncegyüttes műsora
Harkányi Hagyományőrző csoport műsora
Der Harkányer Singvögel Khor
Harkányi Horvát Nemzetiségi Énekkar

Jelige: szalonnasütés a parázson, tea és forralt bor!
Téltemető Harkányban

39. Pécs-Harkány Országúti Futóverseny
2023-03-05 11:00 - 19:00 | Baranya
Az idei évben is megrendezik a híres Pécs – Harkány távra szóló országúti futóversenyt!
Az útvonal sokak számára ismerős lehet, idén is kb. 25km a táv:

Minden kedves versenyzőnek sikeres felkészülést, aki pedig drukkolna, annak is kellemes időtöltést kívánunk!
Kérjük a gépjárművel közlekedőket, hogy lehetőség szerint kerülőúton közelítsék meg Pécs felől Harkányt.
Bővebb információk a PVSK honlapján találhatók.

Nőnap Harkányban Bereczki Zoltánnal!
2023-03-10 18:15 - 23:59 | Harkány Művelődési Ház, Kossuth Lajos utca 2., Harkány, Baranya, 7815, Magyarország
Hölgyeim (és Uraim), íme egy kihagyhatatlan program Harkányban!
A Művelődési Ház egy különleges meglepetés vendéggel és műsorral készül megünnepelni a 2023-as esztendő nőnapját, a meghívott fő fellépő ugyanis nem más, mint Bereczki Zoltán!
Az ingyenes eseményre a helyfoglalás érkezési sorrendben történik. Bereczki Zoltán mellett a Maraton Band és Dj. Duly szórakoztatja még a nagyérdeműt, egészen éjfélig.
A rendezvény ideje alatt a helyszínen büfé üzemel.

Nőnap Harkányban – plakát

Nőnapi éjszakai fürdő és szaunázás Harkányban!
2023-03-11 20:00 - 23:59 | Harkányi Gyógy- és Strandfürdő, Kossuth Lajos u. 7., Harkány, Baranya, 7815, Magyarország
A Harkányi Gyógy- és Strandfürdő ismét éjszakai fürdőzést rendez, ez alkalommal nőnap tiszteletére, 2023. március 11-én, szombaton.
Az élménymedencéknél a jó hangulatot és a zenei aláfestést DJ. Heszi biztosítja, a koktélbárban pedig finom italokkal csillapíthatjuk a szomjunkat.
A csendesebb, vagy még forróbb környezetet előnyben részesítők számára számára a Harka Vízivilág mellett a Szaunavilágban is lehetőség lesz kikapcsolódni, félrevonulni, ellazulni, vagy egyszerűen csak beszélgetni egymással egy jót!
A rendezvény a karszalaggal (fürdő belépővel) rendelkező vendégek számára ingyenes, amennyiben a nap folyamán nem hagyják el a gyógyfürdő területét.
Látogassanak Harkányba és próbálják ki azt a nem mindannapi élményt, amit az éjszakai fürdőzés nyújt!

Március 15-i ünnepség Harkányban
2023-03-15 16:15 - 17:45 | Terehegy, 7815, Terehegy, Baranya, Magyarország
Önt is sok szeretettel várja Harkány Város Önkormányzata a forradalom és szabadságharc évfordulója alkalmából megrendezésre kerülő március 15-i ünnepségre. Fellépnek a Kitaibel Pál Általános Iskola és Alapfokú Művészeti Iskola diákjai, ill. koszorúzás is az esemény része lesz Kovách Antal hadnagy sírjánál, Terehegyen.
Harkány, 2023 március 15-i megemlékezés plakátja

Állj(on) huszárnak a Siklósi Várba!
2023-03-18 | Siklósi Vár, Vajda János tér 8., Siklós, Baranya, 7800, Magyarország
A Siklósi Várban huszárok mutatják be viseleteiket, fegyvereiket, toborzón lehet részt venni, valamint egész nap huszárok talpalávalója fog szólni az udvaron.
Természetesen a lovaglás is fontos eleme a huszárlétnek, ezért erre is lesz lehetőség. Kézművesek színes portékáit csodálhatják és vásárolhatják meg, valamint gyermekük a fakard készítés fortélyaiba is beleshet fafaragónk által.
Sok szeretettel várja Önöket a Siklósi Hagyományőrző Egyesület Lovas Szakosztálya és a Siklósi Vár dolgozói!

Állj be te is huszárnak! – a Siklósi várba!

Tavaszköszöntő Harkányban
2023-03-25 13:00 - 20:00 | Terehegy, faluház előtti tér, Széchenyi tér 19., Harkány, Baranya, 7815
Önt is sok szeretettel várja Harkány Város Önkormányzata 2023.03.25-én Terehegyen egy tavaszköszöntő program alkalmából, ahol számos élménylehetőséggel és érdekességgel készülnek kicsiknek és nagyoknak egyaránt. A hagyományőrző- és nemzetiségi fellépők mellett az iskolások és óvodások is színesítik az esemény tartalmát, 16:30 és 20:00 óra között pedig Rudán Joe akusztik, Csak Apa Kedvéért, valamint Nihil Chips akusztik koncertek szólnak majd.

13:00 – 17:00: gyermekprogramok
13:10: Harkányi Hagyományőrző Csoport műsora
13:25: Harka Dalkör nótacsokra
13:45: Harkaner Singvögel Chor műsora
14:10: Horvát kórus műsora
14:35: Harka Néptáncegyüttes bemutatója
14:55: köszöntő
15:00: Harkányi Óvoda műsora
15:25: Harkány Big Band műsora
16:00: tombola sorsolás
16:30: Rudán Joe akusztikus koncert
18:00: Csak Apa Kedvéért koncert
19:30: Nihil Chips akusztikus koncert

Siklósi Városnapok 2023
2023-03-31 - 2023-04-01 | Siklósi Vár, Vajda János tér 8., Siklós, Baranya, 7800, Magyarország
Siklós az idei fesztiválszezont egy ingyenes programmal indítja a környékbeliek és a Baranyába látogatók számára, ugyanis a korábbi nagy sikerre való tekintettel idén is megrendezésre kerül a Siklósi Városnapok, melyen többek között a Follow The Flow, az Első Emelet, a Don’t Stop The Queen is fellép!
Az érdeklődők a legnagyobb sztárok koncertjei mellett többek között kirakodó vásárt, kézműves termékeket és a különböző borászatok nedűit is megtalálják majd a rendezvényen.
További fellépők:

Musical
Dolce Hegedűegyüttes
Dj. Pepe
Nihil Chips
Harold Zenekar
Pelikán Néptáncegyüttes
Bolhazsák
Tenkes Vegyeskar
Siklósi Ifjúsági Koncert Fúvószenekar

Időpont: 2023. 03. 31. – 2023. 04. 01.
Siklósi Városnapok 2023

Siklósi Városnapok plakátja

Tenkes teljesítménytúra
2023-04-01 | Tenkes-hegy, Baranya, Magyarország
Ez nem bolondok napi tréfa: idén április elsején kerül megrendezésre a Tenkes teljesítménytúra, 6 – 25 km közötti lehetséges távokkal.
A szervezők várnak minden régi és új turistát, remélhetőleg már a virágba borult Tenkes körüli turistautakra. Azért, hogy könnyebben dönthessen a választott táv tekintetében, kérjük nézze meg a távokról készült összeállításainkat ITT.
A szokásos távok lesznek a 2023-s évben is. Egy időre elbúcsúzik a túra a Retro maratontól és a Kálvária körtől, viszont idén is lesznek ajándék sorsolások, köztük két autó is!
A márka maradjon titok, de az biztos, hogy az egyik sárga, míg a másik piros lesz! 😉

6 km
10 km
15 – 20 km
30 km
45 km (maraton)

Tenkes-hegyi túraútvonalak térképe

Szaporcai Cifraház
2023-04-01 08:00 - 2023-09-01 17:00 | Szaporcai Cifraház, Dózsa György u. 35., Szaporca, Baranya, 7843, Magyarország
A Szaporcai Cifraház sok szeretettel vár minden kedves érdeklődőt tavasztól – őszig Szaporcán, a Dózsa György u. 35. szám alatt!
Rutkai Bori Banda
MárkusZínház
Kanizsa Csillagai
Csurgó Zenekar
Karosi Júlia Quartet
Pöndöly Néptáncegyüttes
Pajtamozi és fényfestés, valamint a vidéki életmód bemutatása.
Az ormánság kulturális örökségei mellett a közelmúlt és napjaink értékeit is megismerheti, legyen szó népzenéről, kávéházi zenéről, jazzről, szőttesekről, kötött székekről, italokról, ételekről!

Programplakát 2023

Harkányi Passió
2023-04-01 19:30 - 20:00 | Jézus Szíve Templom, Ady Endre u. 3., Harkány, Baranya, 7815, Magyarország
Jézus szenvedéstörténetét most a Harkányi Passió keretében egy fiatal szemszögéből ismerheti meg minden kedves érdeklődő, 2023. április 1-én, a Jézus Szíve Templomban.
A történet megismerése egyúttal invitálás egy közös meditációra is, ahol talán mi magunk is rájövünk arra, hogy Jézus útja távoli korokból és tájakról talán közelebb van a saját életünkhöz, mint ahogy azt elsőre gondolnánk.
Idézet a programból:
„Létai Hanna vagyok a harkányi egyházközség ministránsvezetője. Jelenleg a Szegedi Tudományegyetemen tanulok anglisztika szakon. A Karolina Katolikus Egyetemi Szakkollégiumban élem a mindennapjaimat. Itt értesültem a passió rendező-szervező képzésről, melyet pasaréti plébánia szervezett Budapesten. 98-an jelentkeztek 72 plébániáról és vettek részt ezen a képzésen, köztük én is. Betekintést kapunk a szervezésbe, az előkészületekbe és a színészi technikákba, mint például a helyes légzés és kifejező mozgás a színpadon. A passió játékhoz a Pasaréti Ferences Plébánia mindent biztosít számunkra, a jelmezeket és a kellékeket, ezzel is megkönnyítve a mi munkánkat.”

Húsvét a Siklósi Várban
2023-04-07 - 2023-04-09 | Siklósi Vár, Vajda János tér 8., Siklós, Baranya, 7800, Magyarország
Siklós és a Siklósi Vár Önöket is várja húsvét alkalmából!
2023 Április 7. – 9. között a történelmi épületben a szokásos programokon felül nyuszisimogatóval, tárlatvezetéssel, kézműves foglalkozásokkal, fegyverbemutatókkal is találkozhatunk, sőt, akár az igazán sötét középkort is megismerhetjük, ha úgy tartja kedvünk!
Amennyiben Önnek és családjának nincs még programja Húsvétra és eltöltenének egy kellemes napot Magyarország eme csodálatos helyszínén, úgy ne habozzanak, töltsék Siklóson a szabadidejüket!
Húsvéti tojások, Xavin Hotel Harkány télikert

A Xavinban e mellett a Snack & Champagne gourmet csomagajánlatunk részeként igazán isteni falatkákkal és pezsgővel is emeljük a húsvét ünnepi hangulatát, de a pezsgésre vágyók akár a Harkányi Gyógy- és Strandfürdő éjszakai fürdőzésén is részt vehetnek, ahol DJ-k, koktélbár, szaunázás, csúszda party és buli várható kifulladásig!
https://www.xavinhotelharkany.hu/room/xavin-husvet-inyenc-snack-pezsgo/

Xavin Snack & Champagne
2023-04-08 | Xavin Hotel Harkány, Kossuth Lajos u. 43., Harkány, Baranya, 7815
Csomagajánlatunk részeként télikertünkben már-már rendhagyó módon finom falatokkal készülünk vendégeink számára húsvét alkalmából, melyet egy pohár pezsgővel koronázunk meg.
Tavaszi hangulatban, kiszabadulva a télből, finom ételek társaságában várjuk Önt is az eseményre!
Xavin Snack & Champagne!

https://www.xavinhotelharkany.hu/room/xavin-husvet-inyenc-snack-pezsgo/

Húsvéti – tavaszi képgalériánk:

Húsvétváró családi program!
2023-04-08 09:00 - 13:00 | Harkányi Skanzen, Kodolányi köz 41., Harkány, Baranya, 7815, Magyarország
Húsvétváró családi program Harkányban, a tájház területén!
A Kodolányi közben (Harkányi Skanzen) a Vándor Játszóház által kézműves foglalkozásokkal, Kinder Diszkóval várnak mindenkit a szervezők a Húsvétra való készülődés jegyében 2023. április 8-án reggel 9 órai kezdettel.
Az első 100 gyermek ingyenes vattacukrot kap meglepetésként, tehát érdemes lesz időben ott lenni! 😉
Esőhelyszín: Harkány Művelődési Ház
Húsvéti tojások, Xavin Hotel Harkány télikert

Vidéken jó - Szaporcai Cifraház
2023-04-08 13:00 - 18:00 | Szaporcai Cifraház, Dózsa György u. 35., Szaporca, Baranya, 7843, Magyarország
Ahogy azt már egy másik eseményünk kapcsán is írtuk, a Szaporcai Cifraház sok szeretettel vár minden kedves érdeklődőt tavasztól – őszig Szaporcán, a Dózsa György u. 35. szám alatt.
Most egy természettel, ökogazdálkodással, vidéki élettel és fotó kiállítással kapcsolatos eseményre invitáljuk Önöket, április 8-ra, a Vidéken Jó Alapítvány rendezésében.
A kiállításon 13 órás kezdettel Rupreth Judit 2022-ben Hemző Károly díjat nyert fotóriportjából tekinthetnek meg válogatott képeket az érdeklődők. Ezt követően 13:30 perckor a szomszédos Tésenfa településére egy rövid sétára invitálja Önöket a Cifraház, célállomás a Vidéken Jó Alapítvány másik helyszíne, a Kossuth u. 72. szám alatt értékőrző felújításon átesett parasztház és biokert. A helyszínen Kovács Gyula őshonos fákból álló gyümölcsöse is megtekinthető lesz.
Dr. Farkas Judit kultúrantropológus, egyetemi docens előadásában 15:00 kezdettel és „Ökofalvak Magyarországon” címmel előadás veszi kezdetét, melynek a fenntartható fejlődés lesz a fő témája. Az előadást követően a helyi szervezők, gazdák, előadók és kiállítók közös beszélgetésre vagy együtt gondolkozásra invitálnak mindenkit a vidékre költözésről és maradásról, vidéki életmódról, ökoközösségekől.
Minden bizonnyal érdekesség lesz a „Pipi tér” – a mobil tyúkól – is, a helyszínen helyi termelői ételek és italok, gasztronómiai fogások és jó hangulat vár Mindenkit!

Szaporcai Cifraház – séta Tésenfára esemény plakátja
Szaporcai Cifraház – ökofalvak Magyarországon esemény plakátja
Szaporcai Cifraház – Pipi tér esemény plakátja

Mi ez a cirkusz itt?
2023-04-08 15:00 - 20:00 | Xavin Hotel Harkány, Kossuth Lajos u. 43., Harkány, Baranya, 7815
Ez a cirkusz bizony a Circus America, április 8-án, a húsvéti hosszúhétvégén Harkányban, a Xavin Hotel melletti parkban!
Óriás papagájok, idomított fehér farkasok, dromedárok, tevék, alpakák, zebrák, lámák, mini pónilovak, nagy lovak, csacsik alkotják majd az állati hadsereget, de természetesen BOHÓC is lesz a porondon – ismerjék meg FRENKY-t! 🙂
Nem maradhat ki egy jó cirkuszi előadásból az artista, fakír, zsonglőr, tűzzsonglőr, akrobata, légtornász produkció sem a cirkuszi mutatványosok közül a Circus America műsorai között.
2023. április 8., 15:00 és 18:00 kezdettel!

Húsvét, Harkány? Éjszakai fürdő és szaunázás!
2023-04-08 20:00 - 23:59 | Harkányi Gyógy- és Strandfürdő, Kossuth Lajos u. 7., Harkány, Baranya, 7815, Magyarország
Ha éjszakai fürdő, akkor ismételten a Harkányi Gyógy- és Strandfürdőben a helye kicsiknek és nagyoknak is, ez alkalommal húsvét alkalmából, 2023. április 8-án, szombaton.
Az élménymedencéknél a jó hangulatot és a zenei aláfestést DJ. Duly biztosítja, a koktélbárban pedig finom italokkal csillapíthatjuk a szomjunkat.
A csendesebb, vagy még forróbb környezetet előnyben részesítők számára számára a Harka Vízivilág mellett a Szaunavilágban is lehetőség lesz kikapcsolódni, félrevonulni, ellazulni, vagy egyszerűen csak beszélgetni egymással egy jót!
A rendezvény a karszalaggal (fürdő belépővel) rendelkező vendégek számára ingyenes, amennyiben a nap folyamán nem hagyják el a gyógyfürdő területét.
Látogassanak Harkányba és próbálják ki azt a nem mindennapi élményt, amit az éjszakai fürdőzés nyújt!
A Xavinban ezen felül egy Snack & Champage gourmet csomaggal is készülünk a húsvétra, jöjjön és még most foglalja le szállását erre a kiemelt eseményre és időszakra.
https://www.xavinhotelharkany.hu/room/xavin-husvet-inyenc-snack-pezsgo/

Hú!SVÉT Palkonyán
2023-04-15 | Palkonya, Fő u., Palkonya, Baranya, 7771, Magyarország
Egy gasztronómiai – szabadtéri rendezvényre invitáljuk Önöket, a palkonyai Stílusos Vidéki Éttermiség – azaz SVÉT – rendezvényére, melyen vidéki, nívós éttermek tartanak bemutatót tudásuk legjavából, remélhetőleg szép, tavaszias időben, Palkonyán, ezen a festői szépségű Baranyai faluban!
6 helyszín és több, mint 10 vidéki étterem kínálata!
Esténként koncertek, kísérő programok.
Kisharsányon, Szigligeten és Veszprémen át, Szentendréig majd Villányon és Hosszúhetényen keresztül juthatnak el a résztvevők Palkonyáig, ahol nem csak a test, hanem a lélek is jóllakik majd.
Palkonya, 2023-as programnaptár

XVIII. Medvehagyma Fesztivál - Orfű
2023-04-15 - 2023-04-16 | Orfű, Medvehagyma Ház, Dollár u. 2/1., Orfű, Baranya, 7677
Az idén felnőttkorba lépő Medvehagyma Fesztivál méltán lett Baranya vármegye egyik kiemelt turisztikai eseménye. Orfű, a Mecsek és a medvehagyma mára már összetartoznak sokak fejében, köszönhetően a sok éven át sikeresen lebonyolított fesztiválnak. A programok 2023-ban is szinte megszámlálhatatlan mennyiségben lesznek elérhetők, köztük sok ingyenesen is és java részük igyekszik a természettel és természettudatos élettel való kapcsolatot is erősíteni a látogatókban.
Időpont: 2023.04.15. – 2023.04.16.
7 helyszín, 8 kategória – a teljesség igénye nélkül következzen néhány példa:

Extrém barlangtúra
Kézműves foglalkozások
Rekeszezés
Magyar Madártani Egyesület foglalkozásai
Csomózás
Kistermelők a piacon
Magic Team
Cultur Bazár
Kiállítás a tájházban
Epigenetikus tanácsadás
Kézműves sör bemutató
Vegán ételek
… és még sok más program!

Részletes tájékoztató a helyszínekről, időpontokról, programlehetőségekről a rendezvény weboldalán találhatók.
Érdemes összekötni a programlehetőséget egy harkányi hétvégi wellnessezéssel is, melyre szállodánk csomagajánlatai között most is megtalálhatja az Önnek leginkább tetszőt. Kiemelt ajánlatunk a Medvehagyma Fesztivál hétvégéjére a következő:
Pihentető Wellness Napok

Portugieser Du Monde 2023
2023-04-15 15:00 - 20:00 | Pécs, Dóm Kőtár, Káptalan u. 10., Pécs, Baranya, 7621, Magyarország
Egy remek kezdeményezés a Pécsi Borozó szervezésében – nemzetközi borverseny kimondottan a Portugieser fajtára koncentrálva – ez a Portugieser Du Monde!

A verseny nevezőinek remekebbnél – remekebb borait az eredményhirdetés napján Ön is kóstolhatja Pécsett, a Dóm Kőtárban, 2023.04.15-én.

A rendezvény keretében számos hazai és külföldi portugieser, portugieser alapú házasítás, de a pincészetek jellemző stílusát reprezentáló más borok is bemutatásra kerülnek.
Az eseményen debütál a Villányi borvidék 2022-es évjáratú közösségi bisztróbora, a Villány vidám arcát felvillantó Villányi REDy is, amely egy közösségi standon lesz megkóstolható.
Idén vendégeink is lesznek a kóstolófesztiválon, hiszen a Magyar Borszakírók Köre által választott Super 12, azaz a 12 legjobb magyar fehér- és vörösbor Pécsett vendégeskedik. Ezek a borok is kóstolhatók lesznek, valamint a Portugieser du Monde champion díjain kívül itt adják át a Magyar Bor Nagydíj okleveleit és serlegeit is!Több, mint 30 kiállító, 80+ kóstolható tétel, szeretettel várunk minden borkedvelőt!

Jegyvásárlás ITT.

Portugieserek a világ körül – 2023-ban is Portugieser Du Monde plakátja

Tavaszi Koncert Beremenden
2023-04-17 17:00 - 19:00 | Beremendi Rendezvényterem, Petőfi u. 7., Beremend, Baranya, 7827, Magyarország
A Beremendi Rendezvényteremben 2023. április 17-én a beremendi, harkányi, siklósi és villányi művészeti iskolák növendékei lesznek a fellépők és várhatóan egy tartalmas koncert vár majd a nagyérdeműre délután 17 órától.

Sajtófotó kiállítás - Pécs
2023-04-21 - 2023-05-28 | Zsolnay Negyed, Pécs, Zsolnay Vilmos út 37., Pécs, Baranya, 7603, Magyarország
I. Pécsi Fotótavasz: Az elmúlt 40 év legjobb sajtófotói – 41. Magyar Sajtófotó kiállítás
A fotók szerelmeseit invitáljuk most egy pécsi eseményre.
Az I. Pécsi Fotótavasz Az elmúlt 40 év legjobb sajtófotói című kiállítással indul április 21-én az m21 Galériában, valamint a 41. Magyar Sajtófotó Kiállítás szabadtéri bemutatkozásával a Zsolnay Negyed udvarán.

A magyar sajtófotó kiállítást 1981 óta szervezik pályázati formában, amelynek létrehozója, szellemi atyja és 30 éven át szervezője Szalay Zoltán Táncsics Mihály-díjas fotóriporter volt, aki szinte haláláig minden évben megszervezte a Magyar Sajtófotó Pályázatot és Kiállítást, nem kis érdemeket szerezve a műfaj népszerűsítésében.

A kiállítás kurátora és rendezője Bánkuti András, Balogh Rudolf-díjas fotóriporter, a MÚOSZ Fotóriporterek Szakosztályának elnöke, a Digitális Fotó Magazin főszerkesztője.

A kiállításon a fotóriporterek munkáján keresztül a magyar sajtófotó valamennyi műfaja megjelenik.

Jegytípusok:

Teljes árú: 1500 Ft
Diák: 700 Ft
Nyugdíjas: 700 Ft

Április 27. és május 28. között a Szász János emlékkiállítással kombinált jegy: 2000 Ft.
14 éven aluliaknak és pedagógusoknak ingyenes!

Ízelítőként tekintsék meg szállodánkban készült legjobb fotókat is az alábbi témákban:

Szállodánk
Tavaszi Hangulat
Nyári hangulat
Őszi hangulat
Téli hangulat
Oliva étterem
Lavanda kert
Snack & Champagne party

PROGRAMVÁLTOZÁS: Túra a Kopasz-hegyi kilátóhoz
2023-04-22 09:30 - 14:00 | Csarnóta, kilátó, Csarnóta, Baranya, 7811, Magyarország
Különleges, természetközeli élményben lehet részünk, amennyiben április 15 22-én részt veszünk a harkányi Tourinform által szervezett gyalogtúrán, melynek célja a Csarnóta fölé emelkedő Kopasz-hegyen található kilátó meglátogatása. Szép időben a Mecsekre, Szársomlyóra, vagy akár a horvátországi Papuk hegységre is elláthatunk a kőből épült, 2008-ban emelt kilátóból.
A testet megmozgató, lelket feltöltő, akár meditációnak is alkalmas túra jelentkezési határideje április 12., melyet a harkányi Tourinform irodában tehet meg minden kedves érdeklődő. A részvételi díj jelképes!
Gyülekező: 2023.04.15. szombat, 9:30 – harkányi Tourinform iroda előtt
Gyülekező: 2023.04.22. szombat, 9:30 – harkányi Tourinform iroda előtt
